
REFERAT DE APROBARE

privind aprobarea contului de încheiere a exercițiului bugetar
al Direcției de Asistență Socială și al unității de învățământ Creșa Drobeta Turnu Severin
pe anul 2025

	Având în vedere :
· Legea nr.82/1991 – Legea contabilității, republicată;
· Ordinul nr. 1917/2005 pentru aprobarea Normelor metodologice privind organizarea şi conducerea contabilităţii instituţiilor publice;
· Planul de conturi pentru instituţiile publice şi instrucţiunile de aplicare a acestuia, cu modificările și completările ulterioare;
· Ordinul Ministerului Finanțelor Publice nr.1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările și completările ulterioare;
· Legea finanțelor publice locare nr.273/2006;
· Ordinului nr.1983/2025 pentru aprobarea Normelor metodologice privind încheierea exercițiului bugetar al anului 2025.
· Legea asistenței sociale nr. 292/2011, cu modificările și completările ulterioare;
· Legea educației naționale nr. 1/2011, cu modificările și completările ulterioare;
Direcția de Asistență Socială este instituţie cu personalitate juridică, în subordinea Consiliului Local Drobeta Turnu Severin, ca ordonator secundar de credite, având în subordine  instituția de învățământ cu personalitate juridică, ca ordonator terțiar de credite. 
  Obiectivul general al Direcției de Asistență Socială Drobeta Turnu Severin îl constituie realizarea ansamblului de măsuri, programe, activităţi profesionale, servicii specializate pentru răspunderea nevoilor sociale individuale, familiale sau de grup, în vederea prevenirii și depășirii unor situații de dificultate, vulnerabilitate sau dependență, pentru prevenirea marginalizării și excluziunii sociale și creșterii calității vieții. 
Categoriile de beneficii și servicii sociale acordate de Direcția de Asistență Socială Drobeta Turnu Severin sunt:
· Beneficii sociale prin acordarea de ajutoare financiare, alocații și subvenții pentru familii defavorizate, persoane cu venituri reduse sau în situații de urgență;
· Servicii sociale prin acordarea hranei către persoanele care nu au venituri suficiente pentru a-și asigura hrana zilnică și servicii de îngrijire la domiciliu;
· Servicii sociale de îngrijire la domiciliu a persoanelor vârstnice;
· Acordarea de indemnizații persoanelor cu handicap grav din municipiu;
· Acordarea de servicii medicale și de îngrijire a copiilor din instituțiile de învățământ preșcolar și școlar.
        Creșa Drobeta Turnu Severin, unitate de învățământ cu personalitate juridică, înființată prin H.C.L. nr.84/2022, oferă servicii sociale specializate pentru creșterea, îngrijirea și educarea timpurie a copiilor antepreșcolari. 


[bookmark: _Hlk224035180] Serviciile pe care le oferă Creșa Drobeta Turnu Severin, ca unitate de educație timpurie antepreșcolară, sunt:
· Servicii de educație timpurie, realizate în baza unui curriculum național, centrat pe dezvoltarea fizică, cognitivă, emoțională și socială a copiilor, respectiv pe remedierea timpurie a unor dificultăți de adaptabilitate la mediul educațional, de învățare sau pe remedierea eventualelor deficiențe în dezvoltare;
· Servicii de îngrijire, protecție și nutriție a copiilor;
· Servicii de supraveghere a stării de sănătate a copilului;
· Servicii complementare pentru copil și familie, respectiv servicii de informare și consiliere, de educație parentală, servicii de terapie logopedică.
În activitățile desfășurate în cadrul creșelor se respectă dreptul copilului la joc ca formă de activitate, metodă, procedeu și mijloc de realizare a demersurilor educaționale la vârste timpurii, precum și ca metodă de stimulare a capacității și creativității copilului, ca un drept al acestuia și ca o deschidere spre libertatea de a alege, potrivit nevoilor proprii.
Cheltuielile de personal, cheltuielile cu bunurile și serviciile și cheltuielile cu ajutoarele sociale au fost achitate  pe bază de acte justificative întocmite în conformitate cu dispozițiile legale și numai după ce acestea au fost angajate , lichidate și ordonantate.
Rezultatul patrimonial reprezintă situația financiară a Direcției de Asistență Socială Drobeta Turnu Severin  și a unitatății de învățământ Creșa Drobeta Turnu Severin la sfârșitul anului 2025.
Contul de execuție bugetară reflectă totalitatea operațiunilor de efectuare a cheltuielilor și permite stabilirea rezultatului execuției bugetului la finale anului 2025.
Închiderea conturilor, întocmirea și depunerea situațiilor financiare privind încheierea exercițiului bugetar al anului 2025 au fost efectuate în conformitate cu prevederile Ordinului nr.1983/16.12.2025 pentru aprobarea Normelor metodologice privind încheierea exercițiului bugetar al anului 2025.
Având în vedere cele prezentate  propun Consiliului Local Drobeta Turnu Severin adoptarea unei hotărâri prin care să se aprobe Contul de încheiere a exercițiului bugetar pe anul 2025 al Direcției de Asistență  Socială  și al Creșei Drobeta Turnu Severin, conform Anexelor nr.1 și nr.2.

